Erdialdeko Inperioak

[thumb|400px|Aliantza militarrak Europan [1914an. Arrosaz, Erdialdeko Inperioak.]]
**Erdialdeko Inperioak** edo **Erdialdeko Potentziak** (; ; ; ) Austria-Hungariako Inperioak eta Alemaniar Inperioak Lehen Mundu Gerran osatutako koalizioari emandako izena da; hauei, geroago, Otomandar Inperioa (1914ko urriaren 29an) eta Bulgaria (1915eko urriaren 14an) batu zitzaizkien. Izena, Alemania eta Austria-Hungariako Inperioek Europan zuten erdialdeko kokapenarekin lotuta dago.

## Historia 
Koalizio honen jatorria, 1882an Alemaniak, Austria-Hungariako Inperioak eta Italiako Erresumak eratu zuten Aliantza Hirukoitzean dago. Italiak 1914an, alegia Lehen Mundu Gerra hasi zen urtean, Aliantza utzi zuen, bere burua herrialde neutraltzat adieraziz. 1915eko maiatzaren 23an, Italia gerran sartu zen Aliatuen aldean, apirilaren 26an Londresko Ituna sinatu ondoren; honen bidez, iparraldean, austriar probintziak bereganatu zituen.

Errusiaren hedapena mehatxu bezala ikusten zuenez, Otomandar Inperioak ezkutuko itun militar bat sinatu zuen Alemaniarekin 1914ko abuztuan, eta urte horretako azaroan gerran sartu zen.

Bulgaria, Balkanetako Bigarren Gerran jasan zuen porrotagatik erresumindua, Erdialdeko Inperioei batu zitzaien 1915eko urrian.

Gerraren amaierarekin, Erdialdeko Inperioen lurraldeak zatitu egin ziren, nazio berriak jaioz. Honela, Austria-Hungariako Inperiotik, Austria, Hungaria, Txekoslovakia eta Jugoslavia agertu ziren, eta Alemaniaren porrotak Poloniako Bigarren Errepublika sorrarazi zuen. Otomandar Inperioari dagokionez, gaurko Turkia denera murriztua geratu zen.

## Estatu kideak 
thumb|Erdialdeko Potentzien hildako militarrak portzentualki banatuta.

* 20px Alemaniar Inperioa (1914ko abuztuaren 1ean sartu zen gerran): 11.000.000 militar mobilizatuta, 1.773.700 hildako, 4.216.058 zauritu, 1.152.800 gatibu/desagertu, 7.142.558 gerrako biktima guztira.

* 20px Austria-Hungariako Inperioa (1914ko uztailaren 28an): 7.800.000 militar mobilizatuta, 1.200.000 hildako, 3.620.000 zauritu, 2.200.000 gatibu/desagertu, 7.020.000 gerrako biktima guztira.

* 20px Otomandar Inperioa (1914ko abuztuaren 2an sekretupean; urte hartako urriaren 29an agerian): 2.850.000 militar mobilizatuta, 325.000 hildako, 400.000 zauritu, 250.000 gatibu/desagertu, 975.000 gerrako biktima guztira.

* 20px Bulgariako Erresuma (1915eko urriaren 14an): 1.200.000 militar mobilizatuta, 87.500 hildako, 152.390 zauritu, 27.029 gatibu/desagertu, 266.919 gerrako biktima guztira.

Aliantzak guztira 22.850.000 militar mobilizatuta, 3.386.200 hildako (%52 alemaniarrak, %35 austriar-hungariarrak, %10 otomandarrak eta %3 bulgariarrak), 8.388.448 zauritu, 3.629.829 gatibu/desagertu eta 15.404.477 gerrako biktima izan zituen.

## Buruzagi nagusiak 
thumb|Erdialdeko Inperioen buruzagiak.

* 20px Frantzisko Josef I.a Austriakoa (Enperadore)
* 20px Karlos I.a Austriakoa (Enperadore)
* 20px István Tisza (Hungariako Lehen Ministro)
* 20px Franz Conrad von Hötzendorf (Armada buru)
* 20px Wilhem II.a (Enperadore)
* 20px Erich von Falkenhayn (Armada buru)
* 20px Paul von Hindenburg (Armada buru)
* 20px Reinhard Scheer (Komandante)
* 20px Erich Ludendorff (Armada buru)
* 20px Mehmed V.a (Sultan)
* 20px Mehmed VI.a (Sultan)
* 20px İsmail Enver (Komandante-buru)
* 20px Mustafa Kemal Atatürk (Bigarren Armadaren komandante)
* 20px Ferdinand I.a Bulgariakoa (Bulgariako tsar)

## Ikus, gainera 
* Entente Hirukoitza
* Erroma-Berlin-Tokio Ardatza
* Lehen Mundu Gerrako Aliatuak

## Erreferentziak 
## Kanpo estekak